
 REPUBLIKA HRVATSKA
TRGOVAČKI SUD U ZADRU		
Dr. Franje Tuđmana 35			

R E P U B L I K A  H R V A T S KA 

R J E Š E N J E

	Trgovački sud u Zadru (39670464653) po sucu Ardeni Bajlo kao stečajnom sucu nad stečajnim dužnikom SPORTSKI TURIZAM j.d.o.o., Preko, Ulica Don Vida Dunatova 3, Preko, OIB: 95729018191,  22. siječnja 2016.  

r i j e š i o   j e

I. Odbacuje se prijedlog FINE za otvaranje stečajnog postupka nad dužnikom SPORTSKI TURIZAM j.d.o.o., Preko, Ulica Don Vida Dunatova 3, Preko, OIB: 95729018191 kao preuranjen. 

Obrazloženje

	Fina je dana 18. siječnja 2016. sudu dostavila prijedlog za otvaranje stečajnog postupka nad dužnikom SPORTSKI TURIZAM j.d.o.o., Preko. U prijedlogu je navela da je dužnik u blokadi u neprekidnom razdoblju od 120 dana i da ima dva zaposlenika.
Odredbom članka 444. stavak 2. alineja 2. Stečajnog zakona (Narodne novine 71/15) propisano je da će Fina u određenim rokovima podnositi prijedloge za otvaranje stečajnog postupka, pa je tako propisano podnošenje prijedloga za otvaranje stečajnog postupka u roku od 10 mjeseci, ali ne ranije od 8 mjeseci od dana stupanja na snagu ovog Zakona ukoliko pravna osoba pored evidentiranih neizvršenih osnova za plaćanje ima i dva zaposlenika. 
Kako iz samog prijedloga podnositelja proizlazi da SPORTSKI TURIZAM j.d.o.o., Preko ima dva zaposlenika, a Zakon je stupio na snagu 1. rujna 2015. to je očigledno da je prijedlog preuranjen pa ga je valjalo odbaciti. 
           Stoga je odlučeno kao u izreci. 
	
U Zadru, 22. siječnja 2016.  

Sudac
Ardena Bajlo


Pouka o pravnom lijeku: 
Protiv ovog rješenja pravo na žalbu ima podnositelj prijedloga. Rok za žalbu iznosi 8 dana računajući od dana dostave, a ista se podnosi ovom sudu u dva primjerka 

Dostaviti: 
1. podnositelju prijedloga elektroničkim putem
1. e-oglasna ploča
1. u spis.
